Вашингтон Делгадо
Докосвам една ръка

Превод от испански: Александър Муратов, Атанас Далчев, 1968

chitanka.info

Докосвайки един ръка, докосвам

и на земята всичките ръце.

Не се със нищо отличава този образ,

ни този мимолетен глас

и на сърцето силата е също

едно сияние в небето.

Тъждествена е любовта

на себе си, аз съм

безкрайно множество върху земята.

И цялата любов е наша:

докосвайки една ръка, докосвам

веднага красотата на света.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.